|  |  |
| --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM JAVNOŠĆU** | |
| Naslov dokumenta | Izvješće o provedenom savjetovanju sa zainteresiranom javnošću o ***Nacrtu Odluke o izradi 4.******Izmjena i dopuna Prostornog plana Varaždinske Županije*** |
| Stvaratelj dokumenta, tijelo koje provodi savjetovanje | **Varaždinska županija**  **Upravni odjel za prostorno uređenje i graditeljstvo** |
| Svrha dokumenta | Izvješćivanje o provedenom savjetovanju sa zainteresiranom javnošću o***Nacrtu Odluke o izradi 4.******Izmjena i dopuna Prostornog plana Varaždinske Županije*** |
| Datum dokumenta | 7. veljače 2023. godine |
| Verzija dokumenta | 1. |
| Vrsta dokumenta | Izvješće |
| Naziv nacrta općeg akta | ***Nacrt Odluke o izradi 4.******Izmjena i dopuna Prostornog plana Varaždinske Županije*** |
| Naziv tijela nadležnog za izradu nacrta | **Nositelj izrade:** Upravni odjel za prostorno uređenje i graditeljstvo Varaždinske Županije  **Stručni izrađivač:** Zavod za prostorno uređenje Varaždinske Županije |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije, zašto? | Da  [www.varazdinska-zupanija.hr](http://www.varazdinska-zupanija.hr                         Internetsko)  [Internetsko](http://www.varazdinska-zupanija.hr                         Internetsko) savjetovanje sa zainteresiranom javnošću trajalo je u razdoblju od 13. do 27. siječnja 2023. godine |
| Koji su predstavnici zainteresirane javnosti dostavili svoja očekivanja? | Tijekom internetske javne rasprave primjedbe na *Nacrt Odluke o izradi 4. Izmjena i dopuna Prostornog plana Varaždinske Županije* dostavio je Grad Ivanec. |
| Razlozi neprihvaćanja pojedinih primjedbi zainteresirane javnosti na određene odredbe nacrta |  |
| **Primjedba 1. -** Omogućiti gradnju u Industrijskoj zoni Ivanec (u zoni ekološke mreže, prema uvjetima zaštite prirode, ukoliko je zahvat prihvatljiv)  U Prilogu uz ovu primjedbu predložena je izmjena, odnosno dopuna članka 6. stavka 2. Nacrta Odluke o izradi 4. Izmjena i dopuna Prostornog plana Varaždinske županije  **Odgovor:**  Područje ekološke mreže NATURA 2000 proglašeno je Uredbom o ekološkoj mreži koju je donijela Vlada Republike Hrvatske 2013. godine. Određivanje obuhvata područja ekološke mreže provedeno je od strane najviših stručnih institucija zaštite prirode na temelju znanstvenih kriterija, te je ista proglašena tek nakon što je prošla provjeru i dobila odobrenje Europske komisije.  Priprema stručne dokumentacije koja je uključivala i granice ekološke mreže, te konzultacijski procesi za proglašenje ekološke mreže NATURA 2000, provodili su se tijekom 2008., 2009. i 2010. godine, te su se u tim procesima razmatrali prostorni planovi koji su u to vrijeme bili na snazi (za Grad Ivanec Prostorni plan uređenja Grada Ivanca i Urbanistički plan uređenja grada Ivanca iz 2001. godine, te izmjene i dopune iz 2008. godine, prema kojima je građevinsko područje gospodarske namjene sjeverno od željezničke pruge bilo manje u odnosu na područje prema izmjenama i dopunama tih planova iz 2012. godine). | |
| U postupku izrade 3. Izmjena i dopuna Prostornog plana Varaždinske županije (dalje u tekstu: 3. ID PPŽ-a) koji je trajao od 2018. do 2021. godine, provedeni su i zakonskih postupci prema propisima iz područja zaštite okoliša i prirode (prvi puta za područje Varaždinske županije), u okviru kojih je ocijenjeno da bi gradnja u neizgrađenom dijelu građevinskog područja gospodarske zone u Ivancu imala značajan negativan utjecaj na cjelovitost područja, te na ciljne vrste i stanišne tipove predmetne ekološke mreže. Stoga je određena mjera zabrane izgradnje u neizgrađenom dijelu planirane Industrijske zone Ivanec koji se nalazi u obuhvatu ekološke mreže, te je takva mjera ugrađena u 3. ID PPŽ-a.  Na temelju već ranije danih inicijativa od strane Grada Ivanca, u okviru 4. Izmjena i dopuna Prostornog plana Varaždinske županije (dalje u tekstu: 4. ID PPŽ-a) planira se ponovno preispitati mogućnost gradnje u području ekološke mreže, osobito u neizgrađenim dijelovima građevinskog područja planiranog prostornim planovima općina i gradova (što je navedeno u članku 3. Nacrta Odluke o izradi 4. ID PPŽ-a), što uključuje i područje Industrijske zone Ivanec, ali predloženo omogućavanje gradnje na predmetnom području ovisi o ishodu preispitivanja mogućnosti. Samom Odlukom o izradi 4. ID PPŽ-a se ne utvrđuju prostorno-planska rješenja, već se samo započinje postupak izrade izmjena i dopuna tog plana.  Predloženu dopunu u članku 6. stavku 2. Nacrta Odluke o izradi 4. ID PPŽ-a nije moguće prihvatiti na predloženi način, s obzirom da mogućnost razmatranja zatečenog stanja prostorno-planske dokumentacije prije  proglašenja ekološke mreže i njen eventualni utjecaj na konačna opredjeljenja i mjere također ovisi o samim postupcima koji će se temeljem propisa o zaštiti okoliša i prirode tek provoditi u okviru postupka 4. ID PPŽ-a.  Stoga nije moguće Odlukom o izradi 4. ID PPŽ-a unaprijed obvezivati na uvažavanje zatečenog stanja prostorno-planske dokumentacije prije proglašenja ekološke mreže.  **Primjedba 2. -** Omogućiti formiranje nove gospodarske zone, u naselju Vuglovec, površine cca 40 ha (zona između državne ceste DC35 i željezničke pruge)  **Odgovor:**  PPŽ-om je omogućeno formiranje, odnosno planiranje predložene gospodarske zone, kao zone od značaja za Grad Ivanec, a koje se planiraju prostornim planom lokalne razine, uz uvjet usklađenosti s odredbama Zakona o prostornom uređenju (osobito vezano uz uvjete planiranja novih zona) i odredbama drugih relevantnih propisa, te s određenjima i smjernicama iz PPŽ-a.  Ukoliko se mislilo da se predložena zona planira u 4. ID PPŽ-a, napominje se da se PPŽ-om, koji je plan regionalne razine, planiraju samo zone koje su od županijskog značaja, a s obzirom da Planom razvoja Varaždinske županije za razdoblje od 2021. do 2027. godine nisu određene konkretne gospodarske zone županijskog značaja, iste se neće planirati niti u 4. ID PPŽ-a.  **Primjedba 3. -** Omogućiti gradnju sportsko rekreacijskih sadržaja na području južno od željezničke pruge, u izdvojenom građevinskom području izvan naselja namijenjenom sportsko rekreacijskoj namjeni Ivanec, Vuglovec  U Prilogu uz primjedbe, u Obrazloženju uz točku 3. navodi se kao ograničavajuća točka 5.2.5. Odredbi za provođenje važećeg PPŽ-a, koja se odnosi na ograničenja i zabrane vezane uz ekološku mrežu.  **Odgovor:**  Ograničenja iz točke 5.2.5. Odredbi za provođenje važećeg PPŽ-a ne odnose se na prostor južno od željezničke pruge, s obzirom da isto nije u obuhvatu ekološke mreže, pa vezano uz ekološku mrežu PPŽ-om nije ograničena gradnja sportsko-rekreacijskih sadržaja na predmetnom području.  Slijedom navedenog, izgradnja na prostoru južno od pruge je moguća unutar zone sporta i rekreacije, a prilikom preciznijeg smještavanja planiranih sadržaja treba uvažavati planski koridor planirane brze pruge i zaštitni koridor postojećeg magistralnog plinovoda.  **Primjedba 4. -** Zabraniti smještaj sunčanih elektrana izvan građevinskog područja naselja na tlu u funkciji poljoprivredne proizvodnje  U Prilogu uz primjedbe, u Obrazloženju uz točku 4. mrežu navodi se da je poljoprivredno zemljište strateški resurs i da bi Županija trebala donositi mjere kojim bi jačala zaštitu poljoprivrednog zemljišta, šuma i šumskog zemljišta, te da se ovim Nacrtom Odluke otvaraju vrata za devastaciju prirodnog prostora.  Isto tako se predlaže da se izvan građevinskog područja, na poljoprivrednom zemljištu - ostalo poljoprivredno tlo (P3), omogući smještaj agrosolarnih panela.  **Odgovor:**  Prema Zakonu o prostornom uređenju može se planirati izgradnja infrastrukture izvan građevinskog područja, što uključuje i planiranje elektrana za proizvodnju energije iz obnovljivih izvora, pa tako i sunčane elektrane.  Važećim PPŽ-om se smještavanje sunčanih elektrana usmjerava prvenstveno na brownfield područja, onečišćeno tlo, područja napuštenih /neaktivnih /zatvorenih eksploatacijskih polja, zapuštenih poljoprivrednih površina (ukoliko poljoprivredno tlo nije klasificirano kao osobito vrijedno (P1) i vrijedno (P2)), na neplodno tlo i sl. | |
| Točkom 6.3.3.7. Odredbi za provođenje važećeg PPŽ-a već su propisana određena ograničenja i zabrane u planiranju smještavanja sunčanih elektrana na tlu u funkciji poljoprivredne proizvodnje, upravo u cilju zaštite poljoprivrednog zemljišta, kao i ograničenja i zabrane u planiranju na vrijednim prirodnim i krajobraznim područjima u cilju očuvanja prirodnog prostora.  Isto tako, PPŽ-om je omogućeno, čak i preporučeno, korištenje agrosolarnih panela ukoliko se sunčane elektrane smještavaju na tlu u funkciji poljoprivredne proizvodnje.  Nacrtom Odluke o izradi 4. ID PPŽ-a, u članku 3. stavku 2. navodi se kao jedan od elemenata 4. ID PPŽ-a preispitivanje/izmjena/dopuna uvjeta i smjernica za planiranje sunčanih elektrana na lokalnoj razini, kako u građevinskom području, tako i izvan građevinskog područja, na tlu u funkciji poljoprivredne proizvodnje (planske kategorije P3 i PŠ), što ne određuje kakva će biti konačna prostorno-planska rješenja i uvjeti (moguća su veća ili manja ograničenja, ili zadržavanje istih). | |
| Troškovi provedenog savjetovanja | Provedba javnog savjetovanja nije iziskivala dodatne financijske troškove |

KLASA: 350-02-22-01/16

URBROJ: 2186-08/2-23-16